stanford-oval/wikipedia huggingface dataset:
Antero Jyränki
Teoksia

Sotavoiman ylin päällikkyys.  Helsinki:  Suomalainen Lakimiesyhdistys, 1967.
Yleisradio ja sananvapaus.  Helsinki:  Tammi, 1969.
Perustuslaki ja yhteiskunnan muutos.  Helsinki:  Tammi, 1971.
Miten professoria tehdään: Kiistakirjoitus akateemisesta nimitysjärjestelmästä.  Helsinki:  Otava, 1971.
Valta ja vallan siirto.  Helsinki:  Kirjayhtymä, 1971.
Perustuslakiuudistus.  Helsinki:  Tammi, 1974.  ISBN 951-30-2945-X.
Presidentti.  Helsinki:  Suomalainen Lakimiesyhdistys, 1978.
Lakien laki.  Lakimiesliiton kustannus, 1989.  ISBN 951-640-438-3.
Kolme vuotta linnassa.  Helsinki:  WSOY, 1990.  ISBN 951-0-16566-2.
Ahvenanmaan valtio-oikeudellisesta asemasta.  Helsinki:  Oikeusministeriön valmistelu-osasto, 2000.
Uusi perustuslakimme.  Turku:  Iura nova, 2000.  ISBN 952-91-1788-4.
Jyränki, Antero – Nousiainen, Jaakko: Eduskunnan muuttuva asema.  (Suomen eduskunta 100 vuotta, 2. Julkaisija: Suomen eduskunta)  Helsinki:  Edita, 2006.  ISBN 951-37-4542-2.
Valta ja vapaus: Valtiosääntöoikeuden yleisiä kysymyksiä.  (3. laajennettu ja uudistettu laitos)  Helsinki:  Talentum: Lakimiesliiton kustannus, 2003.  ISBN 952-14-0659-3.
Kouluajat 1940–1950.  Turku:  omakustanne, 2009.  ISBN 978-952-92-5967-0.
Punainen hattu: 1950- ja 1960-luku mielessäni.  Helsinki:  Edita, 2009.  ISBN 978-951-37-5357-3.
Jyränki, Antero & Husa, Jaakko: Valtiosääntöoikeus.  Helsinki:  Lakimiesliiton Kustannus, 2012.
Kansa kahtia, henki halpaa: Oikeus sisällissodan Suomessa?.  Helsinki:  Art House, 2014.  ISBN 978-951-884-520-4.
Suurvaltojen välissä: Suomen sata vuotta.  Helsinki:  Art House, 2017.  ISBN 978-951-884-640-9.
Anthony (New Mexico)

| Anthony |
| --- | --- |
 Anthonyn pääkatu.

 Koordinaatit: 32°0′22″N, 106°36′2″W 
Valtio:  Yhdysvallat
Osavaltio:   New Mexico
Piirikunta:  Doña Ana
Hallinto:  
 – Pormestari:  Diana Murillo-Trujillo
Pinta-ala:  
 – Kokonaispinta-ala:  10,2 km²
 – Josta vettä:  0,0 km² (0 %)
Korkeus:  1 159 m
Väkiluku (2010):  9 504
 – Väestötiheys:  920 as./km²
Aikavyöhyke:  UTC-7 (kesäaika UTC-6)
Lempinimi::  A town
Motto::  I saw you in La Feria
Infobox OKVirheellinen NIMI-arvo: 
Anthony on kaupunki New Mexicon osavaltiossa Yhdysvalloissa. Sen väkiluku oli vuoden 2010 väestönlaskennassa 9 504. Kaupunki on osa Doña Anan piirikuntaa.
Kaupunki perustettiin 1. kesäkuuta 2010 kansanäänestyksen jälkeen.
Nadine Fest

Nadine Fest (s. 28. kesäkuuta 1998) on itävaltalainen alppihiihtäjä, joka edustaa kärnteniläistä SC Gerlitzen -seuraa.
Fest voitti supersuurpujottelussa kultaa Euroopan nuorten olympiafestivaaleilla 2016. Hän voitti supersuurpujottelussa ja alppiyhdistetyssä nuorten maailmanmestaruuden vuonna 2017. Maailmancupissa hän kilpaili ensimmäisen kerran kaudella 2017–2018. Hän ylsi ensimmäisen kerran maailmancupin pisteille maaliskuussa 2018 Crans-Montanan supersuurpujottelussa ja alppiyhdistetyssä. Joulukuussa 2018 hän sijoittui Val Gardenan syöksylaskussa 12:nneksi, mikä on yhä hänen paras sijoituksensa maailmancupin syöksylaskukilpailuissa. Kymmenen parhaan joukkoon hän ylsi ensimmäisen kerran tammikuussa 2022 Garmisch-Partenkirchenin supersuurpujottelussa, jossa hän sijoittui viidenneksi edellään yksi italialainen ja kolme muuta itävaltalaista.
Momtšilgrad

| Momtšilgrad Момчилград |
| --- | --- |

 Momtšilgradin sijainti Bulgariassa
Valtio:  Bulgaria
Alue:  Kărdžalin alue
Pinta-ala:  
 – Kokonaispinta-ala:  358,12 km²
Väkiluku (2011):  16 115
 – Väestötiheys:  45,1 as./km²
 
 www.momchilgrad.bg 
Infobox OKVirheellinen NIMI-arvo: 
Momtšilgrad (bulg. Момчилград) on kaupunki ja kunta Kărdžalin alueella Etelä-Bulgariassa. Kunnan asukasluku on 16 155, ja itse Momtšilgradin keskustaajamassa asuu 7 798 asukasta (vuonna 2011). Momtšilgrad sijaitsee Varbitsajoen varrella itäisillä Rodopivuorilla,
Aiheesta muualla

Kuvia tai muita tiedostoja aiheesta Momtšilgrad Wikimedia Commonsissa
Momtšilgradin kotisivut[vanhentunut linkki] (bulgariaksi), (englanniksi), (turkiksi)
Mimi Benzell

Mimi Benzell
Mimi Benzell (1924 Bridgeport, Connecticut – 23. joulukuuta 1970 Manhasset, New York) oli yhdysvaltalainen ooppera- ja viihdelaulaja, äänialaltaan sopraano.
Benzell syntyi musikaaliseen sukuun. Hänen isoisänsä lauloi juutalaisia kansanlauluja Venäjällä ennen muuttoaan Yhdysvaltoihin. Benzell sai musiikkikoulutusta Mannes School of Musicissa. Hän teki oopperadebyyttinsä vuonna 1944 Méxicossa, jossa tulkitsi Thomas Beechamin johdolla Zerlinan (Don Giovanni) ja Yön kuningattaren (Taikahuilu) roolit. 5. tammikuuta 1945 Benzell esiintyi ensimmäisen kerran Metropolitan-oopperassa, roolinaan Yön kuningatar. Muihin hänen Metropolitan-oopperassa tulkitsemiinsa rooleihin kuuluivat Philine (Mignon), Gilda (Rigoletto) ja Musetta (La bohème). Benzell esiintyi 1940-luvulla Metropolitan-oopperassa myös useissa juutalaisjärjestöjen hyväksi järjestetyissä hyväntekeväisyyskonserteissa. Kapellimestareita, joiden kanssa hän työskenteli, olivat Beechamin ohella muiden muassa Bruno Walter ja Erich Leinsdorf.
Benzell siirtyi oopperasta operetin ja musikaalin pariin. Hän tuli parhaiten tunnetuksi Ruthin roolista Jerry Hermanin musikaalissa Milk and Honey (1961). Hän oli naimisissa konserttimanageri Walter Gouldin kanssa, ja hänellä oli tytär ja poika.
Nadine Keßler

Nadine Keßler
Nadine Keßler (s. 4. huhtikuuta 1988 Landstuhl) on saksalainen jalkapalloilija, pelipaikaltaan keskikenttäpelaaja. Hän on pelannut Saksan naisten maajoukkueessa 29 maaottelua, joissa hän on tehnyt kymmenen maalia. Hänet valittiin maailman vuoden 2014 naispelaajaksi Fifan kultainen pallo -äänestyksessä.
Keßler esiintyi ensimmäisen kerran Saksan naisten maajoukkueessa helmikuussa 2010. Hän pelasi alle 20-vuotiaiden MM-kisoissa 2006 ja 2008 ja saavutti jälkimmäisellä kerralla MM-pronssia. Hän pelasi ensimmäisen kerran naisten arvokisoissa vuoden 2013 EM-kisoissa, jossa Saksa voitti mestaruuden
Seuratasolla Keßler edustaa VfL Wolfsburgia. Hänen aiempia seurojaan ovat SC Weselberg, SV Hermersberg, SV Herschberg, 1. FC Saarbrücken ja 1. FFC Turbine Potsdam.
Ashraf Kateb

Ashraf Kateb (s. 1969 Aleppo) on syyrialaissyntyinen, vuodesta 1992 Berliinissä asunut viulisti ja säveltäjä.
Kateb opiskeli viulunsoittoa Aleppossa, Moskovassa, Berliinissä ja Krakovassa. Hän soitti vuosien ajan Philharmonie der Nationen -orkesterissa. Vuonna 1998 hän käynnisti Arabic Music and the World -hankkeen, jonka yhteydessä hän on kerännyt arabisäveltäjien teoksia esitettävikseen. Hän on esiintynyt pianistin ja viulistin muodostamissa duoissa muiden muassa Hamsa al-Wadi Jurisin, Dania Altabbaan, Ivan Urvalovin, Ulugbek Palvanovin ja Gaswan Zeriklyn kanssa. Hän on myös levyttänyt.
Antimácheia

| Antimácheia Αντιμάχεια |
| --- | --- |
 Perinteinen talo Antimácheian kaupungissa.
 Antimácheia
 Koordinaatit: 36°48′33″N, 27°05′53″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Kunta:  Kos
Hallinto:  
 – Asutustyyppi:  kaupunki
 – Kallikrates-koodi:  6401030101
Väkiluku (2011):  2 068
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Antimácheia (kreik. Αντιμάχεια; myös transl. Antimáchia) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Irakleídeen kuntaan ja vuodesta 2011 lähtien Kosin kunnan Irakleídeen kunnallisyksikköön. Kaupungin väkiluku on 2 068 (vuonna 2011).
Antimácheian linna.
Antimácheia sijaitsee Kosin saaren keskiosissa. Se muodostaa laajemman kaupunkiyhdyskunnan (Δημοτική Κοινότητα Αντιμαχείας, Dimotikí Koinótita Antimacheías), johon kuuluu varsinaisen Antimácheian kaupungin lisäksi Mastichárin kylä. Koko yhdyskunnan väkiluku on 2 538.
Antimácheian tunnetuin nähtävyys on keskiaikainen Antimácheian linna. Kosin kansainvälinen lentoasema sijaitsee aivan kaupungin lounaispuolella.
Aiheesta muualla

Kuvia tai muita tiedostoja aiheesta Antimácheia Wikimedia Commonsissa
Amy Coney Barrett

| Amy Coney Barrett |
| --- | --- |

Yhdysvaltain korkeimman oikeuden tuomari
 26. lokakuuta 2020 –  
Presidentti:  Donald Trump (nimittäjä)
Edeltäjä:  Ruth Bader Ginsburg
Yhdysvaltain liittovaltion 7. piirin vetoomustuomioistuimen tuomari
 2. marraskuuta 2017 – 26. lokakuuta 2020  
Presidentti:  Donald Trump (nimittäjä)
Edeltäjä:  John Daniel Tinder
Henkilötiedot
Syntynyt: 28. tammikuuta 1972 (ikä 52) New Orleans, Louisiana, Yhdysvallat
Puoliso:  Jesse M. Barrett (vih. 1999)
Lapset:  7
Tiedot
Koulutus:  Rhodes College Notre Damen yliopisto
Uskonto:  roomalaiskatolisuus
Amy Coney Barrett (s. 28. tammikuuta 1972 New Orleans, Louisiana, Yhdysvallat) on yhdysvaltalainen tuomari ja professori, joka aloitti lokakuussa 2020 Yhdysvaltain korkeimman oikeuden tuomarina.
Barrett toimi Yhdysvaltain liittovaltion seitsemännen piirin vetoomustuomioistuimen tuomarina vuodesta 2017, jolloin presidentti Donald Trump nimitti hänet tehtävään. Lisäksi hän on toiminut oikeustieteen professorina Notre Damen yliopistossa Indianassa.
Syyskuussa 2020 presidentti Trump nimitti ennakko-odotusten mukaisesti Barrettin ehdokkaakseen Yhdysvaltain korkeimman oikeuden tuomariksi Ruth Bader Ginsburgin seuraajaksi. Senaatti vahvisti hänen nimityksensä 26. lokakuuta 2020 äänin 52–48, ja hän vannoi virkavalansa myöhemmin samana päivänä.
Perhetausta ja koulutus

Barrett vietti lapsuutensa New Orleansissa. Hänen isänsä toimi Shellin lakimiehenä ja äiti kotiäitinä. Barrettilla on kuusi sisarusta. Barrettin aviomies on Jesse M. Barrett. Pariskunta avioitui vuonna 1999. Pariskunnalla on seitsemän lasta, joista kaksi on adoptiolapsia. Yhdellä lapsista on Downin syndrooma. Perhe asuu South Bendissa Indianan osavaltiossa.
Alemman korkeakoulututkinnon hän on suorittanut Nashvillen Rhodes Collegessa vuonna 1994 pääaineenaan englanninkielinen kirjallisuus. Opintojaan hän jatkoi Notre Damen yliopiston oikeustieteellisessä korkeakoulussa. Hän sai Yhdysvalloissa käytettävän juristin oppiarvon vuonna 1997 korkeimmalla mahdollisella arvosanalla.
Ura

Barrett toimi vuosina 1998–1999 Antonin Scalian esittelijänä ja vuoteen 2002 saakka yksityisessä lakitoimistossa Washington DC:ssa.
Vuodesta 2002 lähtien Barrett toimi kotiyliopistossaan Notre Damessa oikeustieteen professorina vuoteen 2017 asti. Ennen Notre Damea hän toimi vuoden George Washingtonin yliopiston vierailevana apulaisprofessorina. Vuonna 2017 Barret nimitettiin liittovaltion vetoomustuomioistuimen tuomariksi.
Aiheesta muualla

Kuvia tai muita tiedostoja aiheesta Amy Coney Barrett Wikimedia Commonsissa
Yhdysvaltain korkeimman oikeuden tuomarit
Roberts (puheenjohtaja)
Thomas
Alito
Sotomayor
Kagan
Gorsuch
Kavanaugh
Barrett
Jackson
Mojang Studios

| Mojang Studios |
| --- | --- |

Yritysmuoto:  osakeyhtiö
Perustettu:  2009
Perustaja:  Carl O. Manneh Markus A. Persson H. Jakob Porsér
Toimitusjohtaja:  Jonas Mårtensson
Puheenjohtaja:  Markus Persson
Avainhenkilöt:  Vu Bui (operatiivinen johtaja) Karin Severinson (talousjohtaja)
Kotipaikka:  Tukholma, Ruotsi
Toimiala:  videopeliteollisuus
Tuotteet:  videopelit
Henkilöstö:  70 (Joulukuu 2016)
Omistaja:  Microsoft
Kotisivu:  mojang.com
Infobox OKVirheellinen NIMI-arvo: 
Mojang Studios on ruotsalainen videopelejä kehittävä yritys, jonka pääkonttori sijaitsee Södermalmilla Tukholmassa. Yhtiö on tunnettu yli 300 miljoonaa kopiota myyneestä Minecraft-pelistään, jota yhtiö yhä päivittää aktiivisesti.
Yrityksen perusti Markus "Notch" Persson toukokuussa 2009 nimellä Mojang Specifications. Yhtiö on kehittänyt myös muita pelejä, kuten Scrolls, Cobalt ja Cobalt WASD. Yhtiö on myös tuottanut yhdessä Telltale Gamesin kanssa Minecraft: Tarinatila -pelin. Yhtiön julkaisemattomia pelejä ovat muun muassa Rex Kwon Do ja 0x10c. Muut yhtiön julkaisut eivät ole kuitenkaan saavuttaneet yhtä suurta suosiota kuin Minecraft.
Yhtiö nousi uutisiin syyskuussa 2014, kun yhdysvaltalainen teknologiayhtiö Microsoft osti sen lähes kahdella miljardilla eurolla.
Pelit

Mojangin kehittämät pelit:
| Vuosi | Nimi | huomautuksia |
| --- | --- | --- |
| 2011 | Minecraft |  |
| 2014 | Caller's Bane |  |
| 2016 | Crown and council | Alun perin julkaistiin nimellä Scrolls |
| 2019 | Minecraft Earth |  |
| 2020 | Minecraft Dungeons |  |
| 2023 | Minecraft Legends |  |
Meteosat Second Generation

MSG:n malli EUMETSATin rakennuksen edessä Darmstadtissa
MSG-satelliittien ohjauskeskus EUMETSATissa Darmstadtissa
Meteosat Second Generation eli MSG on Euroopan sääsatelliittijärjestön eli EUMETSATin toisen sukupolven sääsatelliitti.
Satelliitin massa on 2 000 kg, josta sen neljä instrumenttia painaa 1 000 kg.
Satelliitit > MSG-1

MSG-1 oli Euroopan avaruusjärjestön ja EUMETSATin yhdessä kehittämä satelliitti.
MSG-1 laukaistiin 28. elokuuta 2003 Ariane 5-kantoraketilla Guyanan avaruuskeskuksesta.
MSG-1-satelliitti toimii geostationaarisella radalla paikalla 3.5°W ja jonka inklinaatio on 0.71°
Satelliitit > MSG-2

METOPin toinen kappale on EUMETSATin tilaama. MSG-2 laukaistiin 21. joulukuuta 2005 Ariane 5-kantoraketilla intialaisen tietoliikennesatelliitin kanssa.
MSG-2 satelliitti toimi geostationaarisella radalla testipaikalla 6.57-6.61°E ja jonka inklinaatio oli 1.61°. MSG-2 siirrettiin lopulliselle paikalle (0°E) heinäkuun lopulla ja otettiin käyttöön 1. elokuuta 2006.
Satelliitit > Muut MSG-satelliitit

MSG-3 laukaistaneen vuonna 2012. MSG-4 laukaistaneen vuoden 2014 alkupuolella. Näidenkin laukaisut toteuttaa Arianespace.
Aiheesta muualla

Wikimedia Commonsissa on kuvia tai muita tiedostoja aiheesta .
MSG-2 -satelliitin laukaisu onnistui (Arkistoitu – Internet Archive)
Mimi Kuzyk

Mimi Kuzyk (s. 21. helmikuuta 1952 Winnipeg, Kanada) on kanadalainen näyttelijä, joka tunnetaan parhaiten rooleistaan sarjoissa Hill Street Blues (1981) ja Blue Murder (2001). Mimi varttui Winnipegissä veljensä ja viiden sisarensa kanssa. Hän löysi tanssirakkautensa kahdeksanvuotiaana. Innostumisensa jälkeen Mimi liittyi Rusalkan kansanyhtyeeseen, johon hän osallistui tanssijana.
Antinkankaan monitoimitalo

| Antinkankaan monitoimitalo |
| --- | --- |
 Antinkankaan monitoimitalo kesäkuussa 2022.
Osoite:  Isoholmintie 6, 92130 Raahe
Sijainti:  Antinkangas, Raahe
Koordinaatit:  64°41.42′N, 24°31.09′E
Valmistumisvuosi:  2018
Urakoitsija:  Hartela
Kerrosluku:  3
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Antinkankaan monitoimitalo on Raahen Antinkankaalla sijaitseva syksyllä 2018 avattu koulukeskus-monitoimitalo, joka järjestää peruskouluopetusta ja päiväkoti- ja nuorisotoimintaa. Rakennuksessa toimii Antinkankaan koulu.
Monitoimitalon paikalla sijaitsi aiemmin Antinkankaan koulun vanha koulurakennus, jonka vanhin osa oli vuodelta 1976. Rakennus poistui käytöstä sisäilmaongelmien takia vuonna 2014, ja se purettiin. Monitoimitalon rakentaminen samalle paikalle alkoi vuonna 2016, ja se valmistui 2018. Rakentaminen maksoi noin 15 miljoonaa euroa.
Aiheesta muualla

Kuvia tai muita tiedostoja aiheesta Antinkankaan monitoimitalo Wikimedia Commonsissa
Arkadi Dragomoštšenko

| Arkadi Dragomoštšenko |
| --- | --- |

Henkilötiedot
Syntynyt: 3. helmikuuta 1946 Potsdam, Saksa
Kuollut: 12. syyskuuta 2012 (66 vuotta) Pietari, Venäjä
Kansalaisuus:  venäläinen
Ammatti:  runoilija
Kirjailija
Äidinkieli: venäjä
Tuotannon kieli: venäjä
Palkinnot
 Andrei Belyi -palkinto 
Aiheesta muualla
Löydä lisää kirjailijoitaKirjallisuuden teemasivulta
Arkadi Dragomoštšenko (ven. Арка́дий Трофи́мович Драгомо́щенко); (3. helmikuuta 1946 Potsdam, Neuvostoliiton miehitysvyöhyke Saksa – 12. syyskuuta 2012 Pietari, Venäjä) oli venäläinen runoilija.
Suku ja koulutus

Dragomoštšenko syntyi neuvostoliittolaisten miehitysjoukkojen upseerin perheeseen Saksassa. Hän vietti lapsuutensa ja kävi koulunsa Ukrainassa. Leningradiin teatterikouluun hän meni vuonna 1969, liittyi kirjallisuuspiireihin ja osallistui maanalaisten kirjallisuuslehtien tekoon. KGB yritti sopeuttaa kapinallisia järjestelmään perustamalla heille kirjoittajapiirin Klubi-81, joka julkaisi antologian Krug (Piiri), jossa Dragomoštšenkon vaikeaselkoiset tekstit saivat jäädä sensuurin koskematta.
Kirjallinen ura

1980-luvulla hän pääsi yhteyteen yhdysvaltalaisen kielirunouden koulukunnan (Language School) kanssa ja toimi sen yhdyssiteenä Venäjälle. Hän pääsi vuodesta 1988 alkaen esiintymään yhdysvaltalaisiin yliopistoihin, ja perestroikan myötä hän alkoi tulla tunnetuksi myös Venäjällä. Hänen ensimmäinen kokoelmansa Nebo sootvetsvij ilmestyi 1990.
Dragomoštšenko vieraili vuonna 2002 Helsingissä Juhlaviikoilla. Hän sai ensimmäisen Andrei Belyi -palkinnon vuonna 1978 ja myöhemmin myös monia muita palkintoja. Dragomoštšenkon runoista ovat suomeksi ilmestyneet "Grigori Skovorodan paluu" ja "Sentimentaalinen elegia" antologiassa Päämäärä vie meitä ympyrää Lisäksi Tuli & Savu -lehdessä ovat ilmestyneet "Kaikki meni rappiolle" ja "Vanhoilla päivilläni sanoin orjalle".
Hän on maineensa vakiinnuttanut merkittävä venäläinen nykyrunoilija.
Mojaven aavikko

Mojaven sijainti Pohjois-Amerikan kartalla.
Joshua Treen kansallispuisto sijaitsee Mojaven aavikolla.
Mojaven aavikko on Yhdysvaltain lounaisosissa sijaitseva 65 000 neliökilometrin laajuinen aavikko. Se kattaa merkittävän osan Etelä-Kaliforniasta, mutta ulottuu myös lounaiseen Utahiin, eteläiseen Nevadaan ja luoteiseen Arizonaan. Las Vegasin suurkaupunki sijaitsee aavikon alueella.
Mojaven aavikko on tyypillinen vuoristoista ja altaista koostuva aavikko. Alueella kasvaa 1 750–2 000 kasvilajia. Yleisimmät kasvit ovat jukka- ja marunapensaita sekä kaktuksia. Joosuanpuu (Yucca brevifolia) on yleinen kasvi.
Aftonin kanjoni
Mojaven aavikolla sijaitsevat San Andreasin ja Garlockin siirrokset, jotka ovat alttiita maanjäristyksille. Geologisesti alue on vuoristoa, jossa hidas poimuttumisprosessi jatkuu.
Alueella kesät ovat kuumia ja talvet kylmiä. Kesällä lämpötila nousee 35–45 asteeseen, mutta talvella saattaa olla jopa 40 astetta pakkasta, koska alue sijaitsee melko korkealla vuoristossa, paikoitellen 1 000–2 000 metrin korkeudella merenpinnasta.
Sademäärä on yleensä alle 100 millimetriä vuodessa. Alueen kuumin ja matalin kohta on Kuolemanlaakso (Death Valley) kaakkoisessa Kaliforniassa. Talvella joillakin alueilla sataa lunta jopa 30 senttimetriä. Alueella elää muun muassa liskoja, aavikkokettuja ja kalkkarokäärmeitä.
Aiheesta muualla

Kuvia tai muita tiedostoja aiheesta Mojaven aavikko Wikimedia Commonsissa
Mojave Desert Walter Feller. (englanniksi)
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Anthony Abdy (kriketinpelaaja)

| Anthony Abdy> Henkilötiedot |
| --- | --- |
Koko nimi:  Anthony John Adby
Syntynyt: 26. huhtikuuta 1856 Cambridge, Cambridgeshire, Yhdistynyt kuningaskunta
Kuollut: 4. heinäkuuta 1924 (68 vuotta) La Tour-de-Peilz, Vaud, Sveitsi
Kriketinpelaaja
Seura:  Essex County Cricket Club   Hampshire County Cricket Club
Anthony Adby (26. huhtikuuta 1856 Cambridge, Yhdistynyt kuningaskunta – 4. heinäkuuta 1924 La Tour-de-Peilz, Sveitsi) oli brittiläinen prikaatinkenraali ja kriketinpelaaja. Hän oli oikeakätinen lyöjä, joka pelasi kahdessa eri seurassa: Essexissa ja Hampshiressa. Abdy pelasi ainoastaan yhdessä ensimmäisen luokan ottelussa Hampshiren seurassa Marylebonea vastaan vuoden 1881 kaudella. Hän juoksi ottelussa seitsemän juoksua ensimmäisellä vuoroparilla ja 23 toisella.
Abdy oli syntyjään Cambridgesta, jossa hänen isänsä toimi oikeustieteiden professorina.  Hän sai koulutuksensa Lontoossa. Kriketinpeluun Abdy aloitti armeija-aikanaan.
Abdyn lanko Lothian Bonham-Carter ja sisarenpojat Algernon- ja Stuart Bonham-Carter olivat myös kriketinpelaajia. He olivat kaukaista sukua näyttelijä Helena Bonham Carterille.
Aiheesta muualla

Adbyn profiili Cricket Archivessa (englanniksi)
Adbyn profiili Cricinfossa (englanniksi)
Anthonique Strachan

2013
Anthonique Strachan (s. 22. elokuuta 1993) on bahamalainen pikajuoksija.
Alle 20-vuotiaiden MM-kilpailuissa Barcelonassa 2012 Strachan voitti kultaa 100 metrin juoksussa ajalla 11,20 ja 200 metrin juoksussa ajalla 22,53. Daegun MM-kilpailuissa 2011, Lontoon olympialaisissa 2012 ja Moskovan MM-kilpailuissa 2013 hän selviytyi 200 metrillä välieriin. Hän voitti IAAF World Relays -kilpailuissa 2017 kultaa 4 × 400 metrin sekaviestissä. Lontoon 2017 ja Dohan 2019 MM-kilpailuissa sekä vuonna 2021 järjestetyissä Tokion olympialaisissa hän karsiutui 200 metrin välierissä. Belgradin sisäratojen MM-kilpailuissa 2022 hän karsiutui 60 metrin välierissä. Saman vuoden Eugenen MM-kilpailuissa hän karsiutui 100 metrin välierissä.
Henkilökohtaiset ennätykset

100 metrin juoksu: 10,98 (2022)
200 metrin juoksu: 22,32 (2013)
Anis Fuleihan

Anis Fuleihan (2. huhtikuuta 1900 Kyrenia – 11. lokakuuta 1970 Palo Alto) oli yhdysvaltalainen säveltäjä ja pianisti. Hänellä oli kyproslaisia sukujuuria. Fuleihan keskittyi lähinnä pianomusiikin säveltämiseen, mutta hän sävelsi myös konserton thereminille ja orkesterille. Fuleihanin pianokappaleisiin kuuluu muun muassa kaksi sonatiinia.
Anisa Hajimumin

Anisa Hajimumin
muokkaa - muokkaa wikitekstiä - muokkaa Wikidataa
Anisa Hajimumin on somalianamerikkalainen aktivisti, kirjailija ja poliitikko. Hän syntyi Puntmaan alueella koillissomaliassa. Hän on asunut Minneapolisissa, Yhdysvaltoissa jossa hän myös opiskeli. Hajimumilla on tutkinnot naistutkimuksesta ja hallinnosta. Vuonna 2013 hän perusti nuorten ja naisten olojen kehittämiseen keskittyvän Hajimumin & Associates kansalaisjärjestön. Helmikuussa 2014, Hajimumista tuli Puntmaan naisten ja perheasioiden ministeri ja hän otti vastaan tehtävän Puntmaan pääkaupungissa Garowessa.